*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 16ης Ιουνίου 1988

για την τροποποίηση της απόφασης 86/85/ΕΟΚ για την καθιέρωση κοινοτικού συστήματος πληροφόρησης για τον έλεγχο και τη μείωση της ρύπυνσης που προξενεί η απόρριψη υδρογοναθράκων και άλλων επικίνδυνων ουσιών στη θάλασσα

(88/346/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Ρ,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι στις 6 Μαρτίου 1986 το Συμβουλίου εξέδωσε την απόφαση 86/85/ΕΟΚ για την καθιέρωση κοινοτικού συστήματος πληροφόρησης για τον έλεγχο και τη μείωση της ρύπανσης που προξενεί η απόρριψη υδρογοναθράκων και άλλων επικίνδυνων ουσιών στη θάλασσα (4)·

ότι το Συμβούλιο, όπως αυτό τονίστηκε στα συμπεράσματά του της 24ης Νοεμβρίου 1986, εξέφρασε την ανησυχία του για τη ρύπανση που προκαλείται από ατυχήματα που συμβαίνουν στα εσωτερικά ύδατα·

ότι η βελτίωση της πληροφόρησης όσον αφορά τα μέσα επέμβασης σε περίπτωση σημαντικής απόρριψης, αποτελεί καθοριστικό στοιχείο για τη βελτίωση της προστασίας των εσωτερικών υδάτων από μια τέτοια ρύπανση·

ότι ως εκ τούτου θα πρέπει να διευρυνθεί το πεδίο εφαρμογής της απόφασης 86/85/ΕΟΚ, προκειμένου ειδικότερα να συνταχθεί κατάλογος των κυριότερων μέσων επέμβασης σε περίπτωση απορρίψεων υδρογονανθράκων και άλλων επίκινδυνων ουσιών στα κύρια εσωτερικά ύδατα,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 86/85/ΕΟΚ τροποποιείται ως εξής:

1. Ο τίτλος αντικαθίσταται από το ακόλουθο κείμενο:

«Απόφαση του Συμβουλίου, της 6ης Μαρτίου 1986, για τη θέσπιση κοινοτικού συστήματος πληροφόρησης για τον έλεγχο και τη μείωση της ρύπανσης που προκαλείται από την απόρριψη υδρογονανθράκων και άλλων επικίνδυνων ουσιών στη θάλσσα ή στα κύρια εσωτερικά ύδατα.»

2. Στο άρθρο 1, η παράγραφος 1 αντικαθίσταται από το ακόλουθο κείμενο:

«1. Καθιερώνεται σύστημα πληροφόρησης προκειμένου οι αρμόδιες αρχές των κρατών μελών να έχουν στη διάθεσή τους τα στοιχεία που είναι αναγκαία για τον έλεγχο και τη μείωση της ρύπανσης που προκαλείται από την απόρριψη σημαντικών ποσοτήτων υδρογονανθράκων και άλλων επικίνδυνων ουσιών στη θάλασσα ή στα κύρια εσωτερικά ύδατα.»

3. Στο άρθρο 1 παράγραφος 2, προστίθεται το ακόλουθο κείμενο:

«ε) κατάλογο των κύριων μέσων επέμβασης που έχουν στη διάθεσή τους οι αρμόδιες αρχές των κρατών μελών σε περίπτωση απόρριψης, στα κύρια εσωτερικά ύδατα και ειδικότερα μεταξύ αυτών στις διεθνείς υδάτινες οδούς, υδρογονανθράκων και άλλων επικίνδυνων ουσιών (παράρτημα IV).»

4. Τα παραρτήματα της παρούσας απόφασης προστίθεται ως παράρτημα IV.

Άρθρο 2

Η παρούσα απόφαση απευθύνεται στα κράτη μέλη.

Λουξεμβούργο, 16 Ιουνίου 1988.

Για το Συμβούλιο

Ο Πρόεδρος

K. TOEPFER

(1) ΕΕ αριθ. C 108 της 23. 4. 1987, σ. 7.

(2) ΕΕ αριθ. C 49 της 22. 2. 1988, σ. 155.

(3) ΕΕ αριθ. C 319 της 30. 11. 1987, σ. 7.

(4) ΕΕ αριθ. L 77 της 22. 3. 1986, σ. 33.

ΠΑΡΑΡΤΗΜΑ

«ΠΑΡΑΡΤΗΜΑ IV

ΚΑΤΑΛΟΓΟΣ ΤΩΝ ΚΥΡΙΩΝ ΜΕΣΩΝ ΕΠΕΜΒΑΣΗΣ ΣΕ ΠΕΡΙΠΤΩΣΗ ΑΠΟΡΡΙΨΗΣ, ΣΤΑ ΚΥΡΙΑ ΕΣΩΤΕΡΙΚΑ ΥΔΑΤΑ ΥΔΡΟΓΟΝΑΝΘΡΑΚΩΝ ΚΑΙ ΑΛΛΩΝ ΕΠΙΚΙΝΔΥΝΩΝ ΟΥΣΙΩΝ

Στόχος του καταλόγου είναι να δοθεί μια πρωτη ένδειξη για τα κύρια μέσα που διαθέτουν οι αρμόδιες αρχές των κρατών μελών (1) για να επέμβουν σε περίπτωση απόρριψης, στα κύρια εσωτερικά ύδατα και ειδικότερα μεταξύ αυτών στις διεθνείς υδάτινες οδούς, υδρογονανθράκων και άλλων επικίνδυνων ουσιών, και εκ των οποίων ορισμένα θα ήταν δυνατόν σε περίπτωση κάποιου περιστατικού να τεθούν στη διάθεση άλλου κράτους μέλους που θα διατύπωνε σχετικό αίτημα υπό προϋποθέσεις που θα καθορισθούν μεταξύ των αρμόδιων αρχών.

Α. ΠΕΡΙΕΧΟΜΕΝΟ

Ο κατάλογος περιλαμβάνει συγκεντρωτικά στοιχεία σχετικά με:

1. το ανθρώπινο δυναμικό (ειδικευμένο προσωπικό, ομάδες επέμβασης, κλπ.)·

2. τα υλικά μέσα που είναι δυνατό να χρησιμοποιηθούν κατά τις διάφορες φάσεις της επέμβασης καθώς και για την αποκατάσταση των αρχικών συνθηκών στα μέρη που εθίγησαν από τις απορρίψεις.

Ο κατάλογος περιλαμβάνει στοιχεία για τα χαρακτηριστικά και τον τόπο όπου ευρίσκονται τα ανωτέρω μέσα. Μπορεί επίσης να περιλαμβάνει στοιχεία για το χρόνο που απαιτείται, έως ότου γίνει εφικτή η χρησιμοποίησή τους.

Β. ΟΡΟΙ

Η Επιτροπή συντάσσει προοδευτικά, τον κατάλογο και παρέχει, σε κάθε στάδιο, αντίγραφό του στα κράτη μέλη. Μεριμνά ώστε οι πληροφορίες που της διαβιβάζονται να συμφωνούν με τους στόχους και το περιεχόμενο του καταλόγου. Λαμβάνει όλα τα κατάλληλα μέτρα για την υλοποίηση του καταλόγου.

Τα κράτη μέλη:

- συγκεντρώνουν και διαβιβάζουν στην Επιτροπή τις πληροφορίες που έχουν στη διάθεσή τους και οι οποίες κρίνονται αναγκαίες για την κατάρτιση του καταλόγου (βλέπε στοιχεία που αναφέρονται στο σημείο Α),

- παρέχουν στην Επιτροπή τις πληροφορίες που διαθέτουν και που κρίνονται αναγκαίες για τη διαρκή ενημέρωση του καταλόγου.

Για μια διετή, ωστόσο, μεταβατική περίοδο, εναπόκειται στα κράτη μέλη να κρίνουν ποιες πληροφορίες θεωρούν αναγκαίο να διαβιβάσουν στην Επιτροπή για την κατάρτιση του καταλόγου. Η κατάσταση στον τομέα αυτό θα εξεταστεί βάσει της έκθεσης της Επιτροπής που αναφέρεται στο άρθρο 5 της απόφασης.»

(1) Εξαιρέσει των μέσων και του προσωπικού που ενδέχεται να συμμετέχουν στην προάσπιση των βασικών συμφερόντων ασφαλείας αυτού του κράτους μέλους.